laion/Wikipedia-Exotic huggingface dataset:
יוליה סאביצ'בה

יוליה סטאניסלבובנַה סַאבִיצֶ'בַה (ברוסית: Ю́лия Станисла́вовна Са́вичева ; נולדה ב-14 בפברואר 1987) היא זמרת רוסייה. סאביצ'בה נולדה בקורגן למשפחה של מוזיקאים, היא הופיעה על הבמה לראשונה בגיל ארבע עם להקה בשם אגתה כריסטי. ב-2003 השתתפה בעונה השנייה של התוכנית מפעל הכוכבים והודחה בשלב חצי הגמר. ב-2004 ייצגה רוסיה באירוויזיון עם השיר "Believe Me" שם הייתה במקום ה-11. ב-2005 יצא האלבום הראשון שלה, באותה שנה ביצעה את שיר הנושא לסדרה קטי המכוערת. 2005: Высоко 2006: Магнит 2008: Оригами 2009: Первая любовь 2012: Сердцебиение 2014: ...Личное 2020: CLV 2005: Если в сердце живёт любовь מדיה וקבצים בנושא יוליה סאביצ'בה בוויקישיתוף אתר האינטרנט הרשמי של יוליה סאביצ'בה יוליה סאביצ'בה, ברשת החברתית פייסבוק יוליה סאביצ'בה, ברשת החברתית אקס (טוויטר) יוליה סאביצ'בה, ביישום טלגרם יוליה סאביצ'בה, ברשת החברתית אינסטגרם יוליה סאביצ'בה, ברשת החברתית טיקטוק יוליה סאביצ'בה, ברשת החברתית VK יוליה סאביצ'בה, סרטונים בערוץ היוטיוב יוליה סאביצ'בה, במסד הנתונים הקולנועיים IMDb (באנגלית) יוליה סאביצ'בה, במסד הנתונים הקולנועיים KinoPoisk (ברוסית) יוליה סאביצ'בה, באתר אפל מיוזיק (באנגלית) יוליה סאביצ'בה, באתר ספוטיפיי יוליה סאביצ'בה, באתר Last.fm (באנגלית) יוליה סאביצ'בה, באתר MusicBrainz (באנגלית) יוליה סאביצ'בה, באתר דיזר יוליה סאביצ'בה, באתר Yandex.Music (ברוסית) יוליה סאביצ'בה, באתר Discogs (באנגלית) יוליה סאביצ'בה, באתר Genius Eurovision 2004 Yulia Savicheva, russia.esckaz.com ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ספין אוף

האם התכוונתם ל... ספין אוף (תקשורת ובידור) – יצירת סיפורת שנגזרת מיצירה קודמת, לרבות סרט קולנוע, תוכנית טלוויזיה (סרט או סדרה), תוכנית רדיו, משחק מחשב ומשחק וידאו ספין-אוף (עסקים) – תהליך שבו חברה מנתקת מעצמה חברה בת על ידי חלוקת מניות החברה הבת כדיבידנד לבעלי המניות
עונת 2017/2018 בליגת העל בכדורגל נשים

עונת 2017/2018 בליגת העל בכדורגל נשים הייתה העונה ה-20 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-31 באוקטובר 2017 והסתיימה ב-29 במאי 2018. הקבוצה שסיימה ראשונה בליגה הלאומית בעונת 2016/2017 והצטרפה לליגת העל לראשונה בתולדותיה לקראת עונה זו הייתה הפועל רעננה. הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה. בעונה זו ניתן לכל קבוצה לצרף 4 שחקניות זרות. בנוסף, חייבו כל קבוצה לרשום בטופס המשחק לפחות שתי שחקניות ישראליות מתחת לגיל 20 ולשתף אותן במשחק לפחות 45 דקות (במצטבר). מ.ס. קריית גת, אלופת העונה הקודמת, זכתה בתואר בפעם השנייה בתולדותיה. הפועל עירוני פתח תקווה סיימה אחרונה וירדה לליגה הלאומית לראשונה בתולדותיה. בנות נתניה, שסיימה במקום הלפני אחרון, ניצחה במשחק מבחן את בנות אילת שסיימה שנייה בליגה הלאומית, ונשארה בליגת העל. גביע המדינה בכדורגל נשים 2017/2018 עונת 2017-2018 ליגת על נשים, באתר ההתאחדות לכדורגל בישראל ‏מאמן קריית גת: "ליגת הנשים שוויונית, תהיה עונה מרתקת", באתר ספורט1, 31 באוקטובר 2017 תקנון האליפות, באתר ההתאחדות לכדורגל
כיפת הקרח טומבה

כיפת הקרח טומבה (באנגלית: Tumba Ice Cap; בבולגרית: ледник Тумба) היא כיפת קרח, המכסה את המחצית המערבית של חצי האי צ'אוודאר, בצד המערבי של ארץ גרהאם, בחצי האי האנטארקטי שבאנטארקטיקה. כיפת הקרח ממוקמת ממערב לקרחון סאמודיווה. אורכה של כיפת הקרח 7.7 קילומטרים בכיוון מזרח-מערב ורוחבה של כיפת הקרח 4 קילומטרים בכיוון צפון-דרום. כיפת הקרח מנוקזת צפונה לעבר מפרץ קרטיס, ודרומה לעבר מפרץ יוז. כיפת הקרח מופתה לראשונה על ידי סקר בריטי בשנת 1978. כיפת הקרח נקראת על שם פסגת טומבה, בהר בלאסיצה שבדרום מערב בולגריה, במשולש הגבולות עם יוון ועם מקדוניה הצפונית. כיפת הקרח טומבה בגאזט האנטארקטי הבולגרי (בבולגרית) כיפת הקרח טומבה באתר הגאזט האנטארקטי של ממשלת אוסטרליה כיפת הקרח טומבה באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים של בולגריה מידע גאוגרפי והיסטורי
המכון האווירו-הידרודינמי המרכזי (רוסיה)

המכון האווירו-הידרודינמי המרכזי על שם פרופסור ניקולאי ז'וקובסקי המכונה גם צאגי (ברוסית: Центра́льный аэрогидродинами́ческий институ́т בראשי תיבות: ЦАГИ; בתעתיק לטיני: Tsentralniy Aerogidrodinamicheskiy Institut בראשי תיבות: TsAGI) הוא מכון מחקר תעופה אשר נוסד בשנת 1918 במוסקבה על ידי חלוץ התעופה ניקולאי ז'וקובסקי. המכון כלל את מנהרות הרוח הגדולות והמתקדמות בברית המועצות ובמשך ההיסטוריה היה אחראי לפיתוחים שונים ומרובים באווירודינמיקה ותעופת חלל. המכון תמך במרבית משרדי התכנון הסובייטיים בתכנון וניסוי כלי טיס. מדיה וקבצים בנושא המכון האווירו-הידרודינמי המרכזי בוויקישיתוף אתר האינטרנט הרשמי של המכון האווירו-הידרודינמי המרכזי (באנגלית) ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
מהירות אווירית מכשירית

מהירות אווירית מכשירית (באנגלית: Indicated airspeed, בראשי תיבות: IAS) היא המהירות האווירית המוצגת במכשירי המטוס והנמדדת על ידי מערכת הפיטו של המטוס. מהירות זאת מתאפיינת בשגיאות מכשירים שנובעות מתכונות מכשירי המדידה. מהירות זאת דורשת תיקון חישובי לפני שניתן להשתמש בה לניווט. מהירות האוויר המכשירית נמדדת לרוב בקשרים ומסמלים אותה כ-KIAS. מהירויות ה-V של כלי טיס בדרך כלל מחושבים למהירות מכשירית בשביל להקטין את הסיכויים ליצירת בלבול ומנוע את הצורך בחישובים למהירויות קריטיות ובטיחותיות. לטובת שימוש בניווט וחישוב ביצועים של כלי טיס ממירים את המהירות לנתון מהירות אווירית מתוקנת. מהירות אווירית מהירות אווירית מתוקנת מהירות אווירית מושווית מהירות אווירית אמיתית ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
רוני יובל

רוני יובל (נולדה ב-15 במאי 1969) היא מנחת טלוויזיה, משפטנית, וזמרת קלאסית ישראלית. יובל היא בתם של הפילוסוף ירמיהו יובל והסופרת שושנה יובל. אחיה הוא הסופר יונתן יובל. גדלה בירושלים ולמדה בתיכון ליד האוניברסיטה ובסטודיו למשחק ניסן נתיב. בשירותה הצבאי שירתה בגלי צה"ל. היא בוגרת תואר ראשון בפסיכולוגיה ותואר שני במוזיקולוגיה ובזמרה קלאסית מאוניברסיטת תל אביב, ולימודי שירה ב-Manhattan School of Music בניו יורק. כמו כן סיימה לימודי משפטים במרכז הבינתחומי הרצליה והתמחתה בבית המשפט המחוזי בתל אביב אצל השופט עודד מודריק. בסיום לימודיה יובל השתלמה בטיפול זוגי ומשפחתי ועוסקת בתחום. בטלוויזיה הגישה את התוכנית "תחנה מרכזית"- מהדורת החדשות המקומיות, בשנות ה-90 של המאה העשרים, של הטלוויזיה בכבלים בתל אביב וגבעתיים, והנחתה בערוץ הראשון את התוכנית בוקר טוב ישראל עם נועם אבירם. הנחתה את הקדם אירוויזיון לשנת 1992 ביחד עם נועם אבירם. בין 2002 ל-2005 הגישה בערוץ 10 את תוכניות האקטואליה היום שהיה (עם גיא זוהר) ו'האולפן המרכזי' (עם גלעד עדין) ומאוחר יותר, את השעשועון "ג'פרדי". ב-2006 הגישה בערוץ 2 את תוכנית האקטואליה "העולם הבוקר". ב-2009 הגישה את התוכנית "מפגש יוצרים" בערוץ הראשון. כמוזיקאית, הופיעה כמצו-סופרן בהרכבים קלאסיים שונים, בין השאר עם שלומי שבן (פסנתר), עם התזמורת העירונית הרצליה, וניהלה הרכב קולי של האוניברסיטה הפתוחה. יובל אם, ונמצאת במערכת יחסים זוגית. רוני יובל, במיזם "אישים" לתיעוד היצירה הישראלית רוני יובל, במסד הנתונים הקולנועיים IMDb (באנגלית) ערן הדס, השעשועון "ג'פרדי" יוקדם, "עם ישראל לייב" תזוז, באתר ynet, 17 בפברואר 2002 אורי אילון, ישראל 10 מבקשת לצמצם את לוח השידורים, באתר הארץ, 27 במרץ 2003 רוני יובל עוזבת את 10, באתר וואלה, 16 באוגוסט 2005 ליאור ליברובסקי , תוכנית שבועית, החל מהלילה, בהגשת רוני יובל, תדון ביצירה דוקומנטרית מזוויות שונות, תלווה את יוצרים ואת הסרטים המשתתפים בתחרות; ער, באתר ביזפורטל, 9 ביולי 2009 מוזיקה בקמפוס, באתר האוניברסיטה הפתוחה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
גונאר פולסון

גונאר פולסון (בשוודית: Gunnar S. Paulsson; נולד ב-24 באוקטובר 1946) הוא היסטוריון שוודי-קנדי. פולסון נולד באופסלה וב-1969 סיים תואר בפסיכולוגיה באוניברסיטת קרלטון באוטווה. עד 1989 עבד בעבודה שאינה מכוונת לתחום אותו למד. הוא למד היסטוריה באוניברסיטת טורונטו ולאחר מכן השלים דוקטורט בהיסטוריה מודרנית באוניברסיטת אוקספורד. מ-1994 ועד 1998 היה מרצה במרכז ללימודי השואה של אוניברסיטת לסטר. מ-1998 ועד 2000 עבד כהיסטוריון במוזיאון המלחמה האימפריאלי, בנוסף הוא גם שימש כמרצה אורח במרכז אוקספורד ללימודי עברית ויהדות שאוקספורד ובמוזיאון ארצות הברית לזכר השואה. ב-2002 יצא ספרו "עיר סודית" על ההיסטוריה החברתית של היהודים שנמלטו מגטו ורשה. גונאר פולסון, ברשת החברתית אקס (טוויטר) גונאר פולסון, ברשת החברתית Goodreads Nagroda im. Moczarskiego dla Paulssona, wyborcza.pl (בפולנית) Joanna Michlic, Secret City: The Hidden Jews of Warsaw 1940–1945, Gunnar S. Paulsson (New Haven: Yale University Press, 2002), xv + 298 pp. $35.00., Holocaust and Genocide Studies 19, 2005-12-01, עמ' 538–540 doi: 10.1093/hgs/dci050 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הטופ מודל הבאה של שוודיה

הטופ מודל הבאה של שוודיה (בשוודית: Top Model Sverige) היא תוכנית מציאות שוודית, מהווה גרסה שוודית לתוכנית האמריקאית "הטופ מודל הבאה", בה מספר בנות בעלות פוטנציאל בתחום הדוגמנות מתמודדות על חוזה דוגמנות. הפרס לזוכה היה בנוסף לחוזה עם סוכנות דוגמנות, גם קמפיין לחברת איפור וקוסמטיקה מובילה. העונה הראשונה עלתה ב-12 בספטמבר 2007 בהנחיית ונדלה קירסבום וצילומיה נערכו בסטוקהולם. העונה השנייה עלתה ב-31 בינואר 2012 בהנחיית איזבלה סקורופקו. אחד השינויים שהיו בעונה זו שהשיפוט נערך בלוס אנג'לס והתבצע בשפה האנגלית. העונה השלישית עלתה ב-21 בינואר 2013 והעונה הרביעית עלתה ב-24 בפברואר 2014 שאת שתי העונות הללו הנחתה הדוגמנית קרוליין וינברג. העונה הרביעית, בשונה מקודמותיה מציגה גם דוגמנים בתוכנית. אתר התוכנית אתר האינטרנט הרשמי של הטופ מודל הבאה של שוודיה "הטופ מודל הבאה של שוודיה", במסד הנתונים הקולנועיים IMDb (באנגלית) Vann modellkampen – nu drar Alice till LA, Aftonbladet (בשוודית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ג'נסיס G70

ג'נסיס G70 (בקוריאנית: 제네시스 G70, באנגלית: Genesis G70) היא מכונית מנהלים במרכב סדאן, בעלת חמישה מקומות ישיבה, שמיוצרת על ידי ג'נסיס מוטורס משנת 2017. היא נחשפה בדרום קוריאה ב-15 בספטמבר 2017, והגיע לישראל ב-26 במאי 2021. העיצוב החיצוני יוקרתי וספורטיבי ונועד להתחרות באאודי A4, ב.מ.וו סדרה 3 ומרצדס-בנץ C-קלאס. העיצוב החיצוני דומה גם ל-G90 וה-G80 של ג'נסיס. העיצוב הפנימי יוקרתי וספורטיבי, משלב אלמנטים יוקרתיים כמו של ה-C-קלאס וספורטיביפ כמו של ה-A4 והסדרה 3. לוח המחוונים דיגיטלי ומסך מגע המציג את המולטימדיה בקוטר 10.25 אינץ' (8 אינץ' לפני מתיחת הפנים). היא משווקת עם שלושה מנועים, מנוע בנזין בנפח 2.0 ליטר טורבו המספק 255 כ"ס ומומנט מרבי של 36 קג"מ, מנוע בנזין V6 בנפח 3.3 ליטר טווין טורבו המספק 365 כ"ס ב-6,000 סל"ד ומומנט מרבי של 52 קג"מ בין 1,300 ל-4,500 סל"ד, מנוע דיזל בנפח 2.2 ליטר טורבו המספק 201 כ"ס ומומנט מרבי של 44.8 קג"מ. לכל המנועים תיבת הילוכים אוטומטית בעלת שמונה הילוכים. מנוע ה-3.3 טווין טורבו מאפשר תאוצה של 4.7 שניות. באוקטובר 2020 חשפה ג'נסיס את מתיחת הפנים ל-G70. מתיחת הפנים כללה הוספת שפת העיצוב החדשה של ג'נסיס על גוף המכונית, העיצוב החדש מעניק למכונית עיצוב מודרני, יוקרתי וספורטיבי. בפנים המכונית שידרגה ג'נסיס את הטכנולוגיה באמצעות הוספת מערכות בטיחות והוספת מסך מגע המציג את המולטימדיה באיכות משופרת ובקוטר 10.25 אינץ' לעומת 8 אינץ'. רוכשי הדגם יוכלו לבחור בחבילת ספורט המעניקה לדגם מראה ספורטיבי יותר לצד מערכת בלימה משודרגת של ברמבו עם קליפרים באדום, חישוקי 19 אינץ', דיפרנציאל מוגבל החלקה מכני. דגמי ה-3.3 ליטר עם חבילת הספורט כוללים בנוסף מערכת פליטה משודרגת עם מצב דריפט בו כל הכוח עובר לגלגלים האחוריים בלבד. במאי 2021 חשפה ג'נסיס את גרסת הסטיישן לגרסה הבסיסית, הקרויה, ג'נסיס G70 שוטינג ברייק. ה"שוטינג ברייק" זהו סוג של עיצוב ספורטיבי למכוניות סטיישן ומכאן שמה של גרסת הסטיישן. בעיצוב החיצוני והפנימי יותר ספורטיבי מאשר הגרסה הרגילה. היא תשווק עם אותם מנועים של הגרסה הרגילה. היא מיועדת בעיקר לאירופה. ה-G70 משווקת בישראל עם מנוע אחד בנפח 2.0 ליטר טורבו המספק 252 כ"ס והנעה אחורית. ה-G70 משווק בישראל בשתי רמות גימור. רמת גימור Luxury - מחיר מחירון 298,000 ש"ח. רמת גימור Sport - מחיר מחירון 339,000 ש"ח. (החבילה כוללת מערכת בלימה של ברמבו). מדיה וקבצים בנושא ג'נסיס G70 בוויקישיתוף אתר האינטרנט הרשמי של ג'נסיס G70 אתר האינטרנט הרשמי של ג'נסיס G70 בישראל ג'נסיס G70, סרטון באתר יוטיוב ג'נסיס G70 נחשפת – התשובה הקוריאנית לסדרה 3, באתר קארטיוב, ‏15 בספטמבר 2017 2021 ג'נסיס G70 בישראל - מחיר החל מ-298,000 שקל, באתר קארטיוב, ‏26 במאי 2021 בוריס רוזנר, ג'נסיס G70 מושקת בישראל, באתר פורטל הרכב גיר, ‏26 במאי 2021 רועי צוקרמן, יורדת לעם: ג'נסיס נגד ב.מ.וו סדרה 3, באתר אוטו, ‏17 בספטמבר 2017 מתיחת פנים: 2021 ג'נסיס G70 החדשה נחשפת, באתר קארטיוב, ‏20 באוקטובר 2020 רון ג'ראד, ג׳נסיס G70 זוכה למתיחת פנים 2021, באתר פורטל הרכב גיר, ‏09 בספטמבר 2020 איל באב"ד, חשיפה: ג'נסיס G70 שוטינג ברייק, באתר פורטל הרכב גיר, ‏12 במאי 2021 במיוחד לאירופה: 2021 ג'נסיס G70 שוטינג ברייק נחשפת, באתר קארטיוב, ‏12 במאי 2021 אלי שאולי, ג'נסיס G70 - מבחן דרכים (2.0 ל', 245 כ"ס), באתר אוטו, ‏29 ביוני 2021
היינריך העשירי, רוזן רויס-אברסדורף

היינריך העשירי, רוזן רויס-אברסדורף (בגרמנית: Heinrich X. Reuß zu Ebersdorf;‏ 29 בנובמבר 1662 - 10 ביוני 1711) היה הרוזן המייסד של רויס-אברסדורף, ושלט ברוזנות בין השנים 1688–1711. היינריך היה הבן הצעיר של היינריך העשירי, רוזן רויס-לובנשטיין, בנו של היינריך השני, רוזן רויס-גרה, ולמריה זיבילה מרויס-אוברגרייץ, בתם של היינריך הרביעי, רוזן רויס-אוברגרייץ ואליזבת יוליאנה מדאון-נויפווילר. בשנת 1671 מת אביו, והיינריך ואחיו היינריך השלישי והיינריך השביעי שלטו ברוזנות במשותף. בשנת 1678 חילקו האחים ביניהם את הנחלה: היינריך השלישי קיבל את רוזנות רויס-לובנשטיין, היינריך השביעי קיבל את רוזנות רויס-הירשברג והיינריך העשירי קיבל את רוזנות רויס-אברסדורף, אשר היה דבר יוצא דופן, מאחר שהיה זה כפר קטן. לפני שהוא התחתן, הוא הקים בית אחוזה, אשר כלל טירה צנועה שנבנתה בין השנים 1692–1694, והוסיף עליה גן בסגנון הבארוק. כאשר הטירה שלו הייתה מוכנה, התחתן היינריך ב-29 בנובמבר 1694 עם ארדמוטה בניגנה מזולמס-לאובאך, בתם של יוהאן פרידריך, רוזן זולמס-בארוט ובניגנה מפומניץ. שני בני הזוג נחשבו מאוד אדוקים. הם היו חברים קרובים של הפדגוג אוגוסט הרמן פרנקה פון האלי, ומאוחר יותר של הרוזן ניקולאוס לודוויג פון צינצנדורף, אשר התחתן עם בתם ארדמוטה דורותיאה. אברסדורף הפכה תחת שלטונו למרכז של הפייטיזם בתורינגיה. ב-10 ביוני 1711 מת היינריך, ובנו היינריך העשרים ותשעה, רוזן רויס-אברסדורף עלה לשלטון במקומו. התחתן היינריך ב-29 בנובמבר 1694 עם ארדמוטה בניגנה מזולמס-לאובאך, בתם של יוהאן פרידריך, רוזן זולמס-בארוט ובניגנה מפומניץ, ממנה נולדו לו שמונה ילדים: בניגנה מריה, רוזנת רויס-אברסדורף (1695–1751) פרדריקה וילהלמינה, רוזנת רויס-אברסדורף (1696–1698) שרלוטה לואיזה, רוזנת רויס-אברסדורף (1698) היינריך העשרים ותשעה, רוזן רויס-אברסדורף (1699–1747), התחתן עם סופיה תאודורה, רוזנת קסטל-רמלינגן ארדמוטה דורותיאה, רוזנת רויס-אברסדורף (1700–1756), התחתנה עם הרוזן ניקולאוס לודוויג פון צינצנדורף ביביאנה הנרייטה, רוזנת רויס-אברסדורף (1702–1745), התחתנה עם הברון גאורג אדולף מרשל פון ביברשטיין סופיה אלברטינה דורותיאה, רוזנת רויס-אברסדורף (1703–1708) ארנסטינה אלאנורה, רוזנת רויס-אברסדורף (1706–1766) מדיה וקבצים בנושא היינריך העשירי, רוזן רויס-אברסדורף בוויקישיתוף
סוחוי Su-9

סוחוי Su-9 (קוד דיווח נאט"ו: Fishpot) הוא מטוס יירוט סילוני חד-מושבי מהדור השני, המטוס פותח ושירת בברית המועצות. המטוס פותח עקב מחקרים אווירודינמיים במכון צאגי במהלך מלחמת קוריאה שהעלו קונפיגורציות אופטימליות למטוסי קרב סילוניים. המטוס עצמו עוצב על ידי המשרד לתכנון ניסויי סוחוי תחת מספר הדגם T-405 וטס לראשונה ב-1956. ה-Su-9 פותח במקביל לסוחוי Su-7 והמערב ראה את שניהם לראשונה ב-יום התעופה בטושינו ב-24 ביוני 1956, ובשל שהם היו דומים ה-Su-7‏ קיבל את קוד נאט"ו Fitter וה-Su-9 קיבל את הקוד Fitter-B בהתחלה. 1,150 יחידות של כלי הטיס יוצרו, על בסיסו יוצר ה-סוחוי Su-11 ועל פי מספר עדיויות חלק ממטוסי Su-9 עברו שודרגו והוסבו לדגם Su-11. המטוס לא נמכר לבעלות הברית של ברית המועצות ולא למדינות ברית ורשה אחרות. המטוס יצא משירות במהלך שנות ה-70 והוחלף על ידי סוחוי Su-15 ומיג-25. קונבאייר F-102 דלתא דאגר מדיה וקבצים בנושא סוחוי Su-9 בוויקישיתוף ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
ויוויטאן

ויוויטאן (בהונגרית: Vilyvitány) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-370 תושבים בשנת 1990 עד ל-224 תושבים בלבד בשנת 2018 (ירידה של כ-39%). במהלך השנים חיו בכפר מעט יהודים. מדיה וקבצים בנושא ויוויטאן בוויקישיתוף אתר האינטרנט הרשמי של ויוויטאן הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
גירינץ'

גירינץ' (בהונגרית: Girincs) הוא כפר במחוז בורשוד-אבאוי-זמפלן שבצפון מזרח הונגריה. במהלך השנים חיו בכפר מעט יהודים ובעבר אף היו בכפר קברים יהודיים. מדיה וקבצים בנושא גירינץ' בוויקישיתוף אתר האינטרנט הרשמי של גירינץ' (בהונגרית) (בהונגרית) הכפר באתר הלמ"ס ההונגרי מפקד האוכלוסין ההונגרי 2018 מיקום מצבות יהודיות בגירינץ' מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
הייבאבה

הייבאבה (בהונגרית: Hejőbába) הוא כפר במחוז בורשוד-אבאוי-זמפלן שבצפון מזרח הונגריה. במהלך השנים חיו בכפר מעט יהודים ובכפר קיים בית קברות יהודי. מדיה וקבצים בנושא הייבאבה בוויקישיתוף אתר האינטרנט הרשמי של הייבאבה (בהונגרית) הכפר באתר הלמ"ס ההונגרי מפקד האוכלוסין ההונגרי 2018 בית הקברות היהודי בהייבאבה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
רישיון אפאצ'י

רישיון אפאצ'י (באנגלית: Apache License) הוא רישיון לתוכנה חופשית או קוד פתוח שחובר על ידי מוסד התוכנה אפאצ'י. כל התוכנות שהופצו על ידי מוסד זה או על ידי אחד מהפרויקטים שלה, רשומים תחת רישיון אפאצ'י. ישנן תוכנות שאינן שייכות לקרן ואף על פי כן הן רשומות תחת רישיון זה. הרישיון (גרסאות 1.0, 1.1 ו-2.0) דורש את שמירת ההערות הכוללות זכויות יוצרים ואת שמירת כתב הוויתור. למרות זאת, הרישיון איננו רישיון מסוג Copyleft – הוא מרשה שימוש והפצה של קוד המקור בתוכנות קוד פתוח וסגור. למוסד התוכנה אפאצ'י שלוש גרסאות של רישיון אפאצ'י. רישיון אפאצ'י גרסה 1.0 זהו הרישיון המקורי של אפאצ'י התקף רק לגבי גרסאות קודמות של חבילות אפאצ'י (כגון גרסה 1.2 של שרת הרשת של אפאצ'י). רישיון אפאצ'י גרסה 1.1 גרסה זו אושרה על ידי אפאצ'י בשנת 2000: "השוני העיקרי מגרסה 1.0 הוא סעיף הפרסום [סעיף 3 בגרסה 1.0]. תוכנות הנגזרות מתוכנות אפאצ'י אינן מחויבות להזכיר את אפאצ'י בפרסומים שלהן, אלא אך ורק את התיעוד שלהן" (תורגם לשפה העברית). רישיון אפאצ'י גרסה 2.0 מוסד התוכנה אפאצ'י אישר רישיון מעודכן בינואר 2004. המטרות שהוצהרו בנוגע לרישיון כוללות: עזרה לפרויקטים שאינם שייכים לפרויקטי המוסד. שיפור התאימות עם תוכנות המבוססות על רישיון ה-GPL. הרשאה להכליל את הרישיון כהערה במקום להזכירו בכל קובץ. הבהרת הרישיון בנוגע לתרומות. ארגון התוכנה החופשית מחשיב את כל גרסאות רישיון אפאצ'י ככאלו שאינן מותאמות לגרסה 2.0 של רישיון ה-GNU GPL. עמדת הארגון הוצגה כך: "הרישיון של אפאצ'י אינו מותאם לרישיון ה-GPL מכיוון שלרישיון אפאצ'י דרישות מיוחדות שאינן כלולות ברישיון GPL: הן כוללות תנאי סיום פטנט ושיפוי שאינם נדרשים ברישיון ה-GPL. אין אנו חושבים שתנאי הפטנט האלו הם מטבעם רעיון רע, אבל למרות זאת הם לא מותאמים ל-GNU GPL" ‏(תורגם לעברית ממסמך חיצוני). גרסה 3.0 של רישיון ה-GPL הוצגה ב-2007 וכללה תנאי (סעיף 7e) המתיר את תאימותו של GPL לרישיונות הכוללים סעיף הנוגע ל-"גמול פטנט" (patent retaliation clauses), הכלול ברישיון אפאצ'י. מדיה וקבצים בנושא רישיון אפאצ'י בוויקישיתוף אתר האינטרנט הרשמי של רישיון אפאצ'י (באנגלית)
ער (פירושונים)

האם התכוונתם ל... ער – דמות מקראית ער - שאינו במצב שינה ער (סוג) – סוג של עצים ירוקי עד ער אציל עָר – עיר מואבית במקרא אר התעוררות ספר במדבר, פרק כ"א, פסוק כ"ח
IKCO Dena Plus

IKCO Dena Plus היא מכונית משפחתית גדולה מתוצרת יצרנית הרכב האיראנית IKCO (יצרנית מותגי רכבי נוסעים) חברת בת של Iran Khodro (אנ') (שם רשמי: Iran Khodro Corporation, שם בפרסית: ایران‌خودرو, שם לשעבר: Iran National) אשר מיוצרת משנת 2017 ועד היום. IKCO נוסדה בשנת 1962. בשנת 2009 ייצרה 688,000 כלי רכב. 4 דלתות - סדאן. 5 נוסעים. פלטפורמת "IKCO Dena Plus" מבוססת על דגם פיג'ו 405 מתוצרת יצרנית הרכב הצרפתית פיג'ו. מנוע קדמי. סוג הנעה: הנעה קדמית. מנוע בנזין. 4 כריות אוויר. בשנת 2018 פותח דגם היברידי, המגיע למהירות שיא של 90 קמ"ש. דגם "IKCO Dena Plus" דגם "IKCO Dena Plus" - מבט ללוח מחוונים דגם "IKCO Dena Plus" - מבט לדשבורד IKCO Dena IKCO Runna IKCO Arisun IKCO Samand Soren פיג'ו פארס מדיה וקבצים בנושא IKCO Dena Plus בוויקישיתוף IKCO Dena Plus, סרטון באתר יוטיוב דגם "IKCO Dena Plus" autoregion.com.ua/product/ikco-dena-plus דגם "IKCO Dena Plus"(בפרסית) zoomit.ir/2017/1/15/151154/dena-plus-launch דגם "IKCO Dena Plus" ikcopress.com/EN/News דגם "IKCO Dena Plus" היברידי yjc.ir/en/news/19293/iran-unveils-hybrid-dena-plus-sedan
פישוט סימולטני

פישוט סימולטני הוא התהליך של תרגום לשפה פשוטה, בזמן אמת. הפישוט הסימולטני מהווה אמצעי להנגשה לשונית של מידע דבור (בדומה לתהליך הפישוט הלשוני של מידע כתוב), כקבוע בין השאר בתקנות שוויון זכויות לאנשים עם מוגבלות (התאמות נגישות לשירות). תהליך הפישוט הסימולטני מאפשר לאנשים עם מוגבלות קוגניטיבית (לרבות מוגבלות שכלית) לקחת חלק באירועים ותחומי חיים שאינם נגישים עבורם כגון הרצאות, כנסים, אירועים ומופעים. בתהליך הפישוט הסימולטני של מידע דבור מתבצעים בו זמנית תרגום ועריכה כך שהתוצר המתקבל הוא מידע פשוט, ברור, חד משמעי וקל להבנה. בתהליך זה מומר מידע מורכב או מקצועי למידע במשלב לשוני נמוך יותר, תוך שימוש בשפה פשוטה. כך אנשים יכולים לקבל מידע בשפה המובנת להם גם כאשר הדובר מדבר בשפה אחרת או בשפה מקצועית ומורכבת. פישוט סימולטני בוצע ביולי 2015 על ידי המכון הישראלי להנגשה קוגניטיבית במסגרת הכינוס הבינלאומי השישי של בית איזי שפירא בתחום המוגבלויות: "אחדות ושונות – הלכה למעשה". בכנס זה לקחו חלק אנשים עם מוגבלות, כולל אנשים עם מוגבלות קוגניטיבית, לצד אנשי מקצוע. במחקר מלווה שבדק את יעילות השימוש בפישוט הסימולטני, נמצא כי הן משתתפים עם מוגבלות קוגניטיבית והן אנשי צוות שנלוו אליהם העריכו כי הפישוט הסימולטני איפשר לאנשים עם מוגבלות קוגניטיבית לקחת חלק פעיל בכנס כשווים בין שווים. בכנס שנערך בירושלים על ידי נציבות שוויון זכויות לאנשים עם מוגבלות וארגון "בזכות" ב-21 בדצמבר 2015 בנושא סעיף 12 באמנת האו"ם בדבר זכויותיהם של אנשים עם מוגבלות, ביצעה אקים הנגשה קוגניטיבית לעברית בשפה פשוטה באמצעות פישוט סימולטני של הרצאות בעברית ובאנגלית. החל משנת 2016 מתבצע פישוט סימולטני בכל הוועידות של נגישות ישראל על ידי המכון הישראלי להנגשה קוגניטיבית בשיתוף עם ישראיק מתורגמני ישראל. ערך מורחב – נגישות באירוויזיון 2019 באירוויזיון 2019 שנערך בישראל, שודר פישוט סימולטני של חצי הגמר הראשון בערוץ ייעודי של "כאן 11" ביוטיוב. תקנות שוויון זכויות לאנשים עם מוגבלות (התאמות נגישות לשירות) בוויקיטקסט. תקן ישראלי 1918 חלק 4: נגישות הסביבה הבנויה: תקשורת (פברואר 2015) אתר האינטרנט של המכון הישראלי להנגשה קוגניטיבית. הכינוס הבינלאומי השישי בתחום המוגבלויות, אחדות ושונות – הלכה למעשה, 2015: "דבר אלי בשפתי" – מושב בשפה קלה – יו"ר: ריבה מוסקל ורמי הנר, ישראל; ד"ר בנימין הוזמי, ישראל – הנגשה קוגניטיבית ללימודים אקדמיים לבוגרים עם מוגבלות שכלית – איך עושים את זה? Yalon-Chamovitz, S., and Avidan-Ziv, O., Simultaneous Simplification: Stretching the Boundaries of UDL, Networking, Implementing, Research, and scaling Universal Design for Learning, עמ' 66-68 דף האינטרנט של מכון אקים להנגשה קוגניטיבית תמר שפנייר, כנס סעיף 12 – עוברים מאפוטרופסות לקבלת החלטות נתמכת (עמ' 43), באתר בית איזי שפירא, ‏21 בדצמבר 2015 אתר האינטרנט של ישראיק מתורגמני ישראל. אירוויזיון 2019 | בשידור מונגש גם לאנשים עם מוגבלות קוגניטיבית, סרטון באתר יוטיוב (אורך: 2:19:26 שעות), 14 במאי 2019.
פאנג'נדר

פאנג'נדר (באנגלית: Pangender) הוא מגדר א-בינארי המוגדר כבעל יותר ממגדר אחד. פאנג'נדרים יראו את עצמם לעיתים כחברים בכל המגדרים. הקידומת "פאן" היא יוונית, ומשמעותה "הכל". פאנג'נדר הוא סוג של מגדר שלישי, בדומה לביג'נדר, לטריג'נדר או לג'נדרקוויר וייחודיותו הוא אי קבלת ההנחה אודות הבינאריות של המגדרים, תוך בקשה לערער עליה. אינדיבידואלים פאנג'נדריים יעדיפו לעיתים כינויי גוף כוללניים או נייטרליים מבחינה מגדרית, ולא עם כינויי גוף מגדריים (כמו הוא והיא). בין הבעיות שאיתן יתמודדו אנשים ממגדרים א-בינאריים הוא כיצד והאם להתאים עצמם לציפיות החברה. אחת הדילמות שנובעות מבעיה זו הוא השאלה באיזה חדר שירותים להשתמש בציבור: החדר המתאים לציפיות החברה (הופעה ולבוש גברי מחייבים שימוש בשירותי הגברים, בעוד הופעה ולבוש נשיים מחייבים שימוש בשירותי הנשים), או זה שמתאים לרגשות הפנימיים שלהם. פאנסקסואליות מדיה וקבצים בנושא פאנג'נדר בוויקישיתוף איימי הרמון, הניו יורק טיימס, בין בוקסות "זכר" ו"נקבה" מתחולל קרב על הזכות להגדרה עצמית, באתר הארץ, 7 ביוני 2019 Transgender Youth Pamphlet Dictionary. "Pangender." Richards, C. "Third Genders." The Wiley Blackwell Encyclopedia of Gender and Sexuality Studies. 1–4. 216. 21 April 2016. Herriott, Todd K. and Halcro, Casey M., "Safe Zone: 101 Training Manual" (2014). Office of Diversity and Equity. Paper 1. ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.